**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 2.***

***MELLÉKLET: 2 db***

***TÁRGY: Szekszárd Megyei Jogú Város Önkormányzata 2022. évi belső ellenőrzési tervének és Stratégiai ellenőrzési terv 2022-2025. véleményezése***

***E L Ő T E R J E S Z T É S***

***A SZEKSZÁRDI ROMA NEMZETISÉGI ÖNKORMÁNYZAT KÉPVISELŐ-TESTÜLETE***

***2022. JANUÁR 11-I RENDKÍVÜLI ÜLÉSÉRE***

|  |  |
| --- | --- |
| ***ELŐTERJESZTŐ:*** | ***dr. Gábor Ferenc jegyző*** |
| ***AZ ELŐTERJESZTÉST KÉSZÍTETTE:***  ***ELŐADÓ:*** | ***dr. Nemesné dr. Fuchs Vivien jogi és bizottsági referens, jegyzői megbízott***  ***dr. Nemesné dr. Fuchs Vivien jogi és bizottsági referens, jegyzői megbízott*** |

***TÖRVÉNYESSÉGI VÉLEMÉNYEZÉSRE BEMUTATVA:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**dr. Göttlinger István aljegyző**

*Terjedelem: 1 + 3 oldal*

**Tisztelt Képviselő-testület!**

Az államháztartásról szóló 2011. évi CXCV. törvény (Áht.) 61.§ (1)bekezdése szerint az államháztartási kontrollok célja az államháztartás pénzeszközeivel és a nemzeti vagyonnal történő szabályszerű, gazdaságos, hatékony és eredményes gazdálkodás, a beszámolási és adatszolgáltatási kötelezettségek szabályszerű teljesítésének biztosítása.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119. § (3) bekezdése alapján a jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet (a továbbiakban Bkr.) 3. §-a alapján a költségvetési szerv vezetője felelős a belső kontrollrendszer keretében - a szervezet minden szintjén érvényesülő - megfelelő

a) kontrollkörnyezet,

b) integrált kockázatkezelési rendszer,

c) kontrolltevékenységek,

d) információs és kommunikációs rendszer, és

e) nyomon követési rendszer (monitoring) kialakításáért, működtetéséért és fejlesztéséért.

A belső ellenőrzés a belső kontroll részét képező nyomon követési (monitoring) rendszer része, a szervezetirányítás fontos pillére, amely működése során független és objektív visszajelzést nyújt a szervezetirányítás számára a vezetők felelősségi körébe tartozó belső kontrollok és a kockázatkezelés működésének megfelelőségéről. A belső ellenőrzés ekként a szervezet szabályszerű, hatékony és eredményes működését segíti elő.

A belső ellenőrzési feladatokat Szekszárd Megyei Jogú Város Polgármesteri Hivatalánál megbízási szerződés keretében alkalmazott belső ellenőr látja el.

A Bkr. 29.§ alapján a belső ellenőrzési vezető összeállítja a stratégiai ellenőrzési tervet és tárgyévet követő évre vonatkozó éves ellenőrzési tervet, az ellenőrzési munka megtervezéséhez, melyet a költségvetési szerv vezetője hagy jóvá. Az éves belső ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia. Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.

A tervezés folyamatában a belső ellenőr írásban megkereste a hivatal szervezeti egységeinek vezetőit, valamint az önkormányzat, az önkormányzat társulásainak fenntartásában lévő intézmények vezetőit azzal, hogy az általuk vezetett szervezet, szervezeti egység egyes területeit tekintsék át, és az észlelt bizonytalanságok, pontatlanságok, szabályozásbeli hiányosságok alapján tegyenek javaslatokat a 2022. évi belső ellenőrzési tervhez.

A belső ellenőr a 2022. évi belső ellenőrzési tervet a megfogalmazott javaslatok, vezetői elvárások, a belső ellenőrzés által gyengének ítélt területek, továbbá a stratégiai ellenőrzési tervben megfogalmazott stratégiai célok és a rendelkezésre álló erőforrások figyelembevételével készítette el, felhasználva a Belső Ellenőrzési Kézikönyv kockázatelemzési modellje szerint készített elemzés eredményeit. Az ellenőrzési terv összeállításánál a magas kockázatúnak minősített területek kaptak prioritást a Bkr. 31.§ (3) bekezdéssel összhangban. Az ellenőrzési tervet a jegyzőnek a Bkr. szerinti határidőben megküldte.

A stratégiai ellenőrzési terv 2022-2025. évre és a belső ellenőrzési terv jelen előterjesztés mellékletét képezi. Az éves ellenőrzési terv 1. számú melléklete tartalmazza az ellenőrzési terv végrehajtásához szükséges kapacitás kimutatását, 2. számú melléklete a belső ellenőr egyéni képzési tervét, 3. számú melléklete pedig a 2022. évi részletes belső ellenőrzési munkatervet.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2022. január 6.**

**dr. Gábor Ferenc**

**jegyző**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2022. (…) határozata**

**a 2022. évi belső ellenőrzési terv és a Stratégiai ellenőrzési terv 2022-2025. véleményezéséről**

A Szekszárdi Roma Nemzetiségi Önkormányzat Képviselő-testülete

1. a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 32.§ (4) bekezdés alapján a határozat mellékletét képező 2022. évi belső ellenőrzési tervet jóváhagyja, azzal egyetért;

**Határidő: 2022. január 11.**

**Felelős: ifj. Kovács György elnök**

1. a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet 29-30.§ alapján elkészített Stratégiai ellenőrzési terv 2022-2025. tartalmát tudomásul veszi.

**Határidő: 2022. január 11.**

**Felelős: ifj. Kovács György elnök**