**SZEKSZÁRDI ROMA NEMZETISÉGI ÖNKORMÁNYZAT**

***ELŐTERJESZTÉS SORSZÁMA: 1.***

***MELLÉKLET: -***

***TÁRGY: Egyeztetés kezdeményezése a Szekszárd, Csatári u. 1. szám alatti, volt „Titanic disco”-ban megtartásra kerülő rendezvényekről***

***E L Ő T E R J E S Z T É S***

***A SZEKSZÁRDI ROMA NEMZETISÉGI ÖNKORMÁNYZAT KÉPVISELŐ-TESTÜLETE***

***2022. JANUÁR 11-I RENDKÍVÜLI ÜLÉSÉRE***

|  |  |
| --- | --- |
| ***ELŐTERJESZTŐ:*** | ***dr. Göttlinger István aljegyző*** |
| ***AZ ELŐTERJESZTÉST KÉSZÍTETTE:***  ***ELŐADÓ:*** | ***Steinerné dr. Berenkei Zsuzsanna osztályvezető***  ***dr. Göttlinger István aljegyző*** |

***TÖRVÉNYESSÉGI VÉLEMÉNYEZÉSRE BEMUTATVA:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**dr. Göttlinger István aljegyző**

*Terjedelem: 1 + 3 oldal*

**Tisztelt Képviselő-testület!**

Szekszárd Megyei Jogú Város Jegyzőjéhez az utóbbi időben több panasz érkezett a Szekszárd, Csatári u. 1. szám alatti, korábban „Titanic disco” néven ismert helyszínen tartott zenés-táncos rendezvények rendkívül zavaró hatása kapcsán.

A zenés, táncos rendezvények működésének biztonságosabbá tételéről szóló 23/2011. (III. 8.) Korm. rendelet (a továbbiakban: Korm. rendelet)1.§ (1) bekezdés szerint:

*1. § (1)* ***A rendelet hatálya kiterjed*** *azokra az alkalmi vagy rendszeres zenés, táncos rendezvényekre, amelyeket*

*a) az országos településrendezési és építési követelményekről szóló 253/1997. (XII. 20.) Korm. rendeletben meghatározott* ***tömegtartózkodásra szolgáló építményben, építményen, tömegtartózkodásra szolgáló helyiséget tartalmazó építményben, építményen, vagy tömegtartózkodásra szolgáló helyiségben*** *(a továbbiakban együtt: építmény)* ***tartanak****;*

*b)  az a) pontban foglaltak kivételével a szabadban tartanak és a rendezvény időtartama alatt várhatóan lesz olyan időpont, amelyen a résztvevők létszáma az 1000 főt meghaladja (a továbbiakban: szabadtéri rendezvény).*

Tekintettel arra, hogy a Szekszárd, Csatári u. 1. szám alatti helyiség a vonatkozó jogszabály értelmében **tömegtartózkodásra szolgáló helyiségnek minősül, itt** a Korm. rendelet 3.§ (1) bekezdése alapján **zenés, táncos rendezvény csak rendezvénytartási engedély** (a továbbiakban: engedély) **birtokában tartható.** Az engedélyt a zenés, táncos rendezvény helye szerinti települési önkormányzat jegyzője adja ki. Az engedélyezési eljárás szakhatóságok közreműködésével zajlik, az ügyintézés határideje 20 nap.

Az egyik panaszt tevő tájékoztatása szerint a rendezvény rendelkezik engedéllyel, amit a kiérkező rendőröknek bemutattak, ugyanakkor Szekszárd Megyei Jogú Város Jegyzőjétől ez idáig senki nem kért engedélyt a „Titanic discó”-ban történő rendezvény tartására.

Tekintettel arra, hogy a rendezvényeket ezen a helyszínen ez idáig engedély nélkül tartották meg és ezzel kapcsolatosan – rendkívül zavaró hatásuk miatt - több panaszt nyújtottak be a Jegyzőhöz, szükséges tájékoztatni az érintetteket, hogy **csak és kizárólag a jegyző által kiadásra kerülő rendezvénytartási engedély birtokában tartható zenés-táncos rendezvény a „Titanic disco”-ban.**

**Amennyiben engedély hiányában kerül megtartásra újabb rendezvény, úgy a Jegyző -**figyelemmel a Korm. rendelet 14. § (5) bekezdésére **- köteles a külön jogszabályban meghatározott ideiglenes intézkedés keretében a zenés, táncos rendezvény folytatását a helyszínen felfüggeszteni.** Ennek elkerülése érdekében kérem a nemzetiségi önkormányzat segítő együttműködését.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Szekszárd, 2022. január 6.**

**dr. Göttlinger István**

**aljegyző**

**Határozati javaslat**

**A Szekszárdi Roma Nemzetiségi Önkormányzata Képviselő-testületének**

**…/2022. (…) határozata**

**a Szekszárd, Csatári u. 1. szám alatti ingatlanban tartott zenés, táncos rendezvényekről**

A Szekszárdi Roma Nemzetiségi Önkormányzat Képviselő-testülete

1. tudomásul veszi a rendezvénytartási engedéllyel kapcsolatosan adott tájékoztatást, az engedély hiányában tartott rendezvények esetén annak jogkövetkezményét;

**Határidő: 2022. január 11.**

**Felelős: ifj. Kovács György elnök**

1. kezdeményezi a zenés rendezvénytartásra irányuló helyiséghasználat beszüntetését.

**Határidő: 2022. január 11.**

**Felelős: ifj. Kovács György elnök**