**Iktatószám: IV/10-1/2021**

[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwiOnIjZhvDXAhUECBoKHXQRD2wQjRwIBw&url=http://survive.hu/?clients%3Dszekszard-megyei-jogu-varos-onkormanyzata&psig=AOvVaw3Z3q3HwgjG8_uwyxUeCcKf&ust=1512466437116661)

**Szekszárd Megyei Jogú Város**

**Polgármesteri Hivatala**

**és**

**Önkormányzata**

**Stratégiai ellenőrzési terv**

**2022-2025.**

|  |  |
| --- | --- |
| Jóváhagyta a 370/2011. (XII.31.) Korm. rendelet 29. §. (1) bekezdés alapján: | |
| Név | Aláírás |
| dr. Gábor Ferenc  jegyző |  |

Tartalomjegyzék

[Bevezető 2](#_Toc500411763)

[1. Hosszú távú célkitűzések, stratégiai célok 2](#_Toc500411764)

[2. Kockázati tényezők 4](#_Toc500411765)

[3. A belső ellenőrzés erőforrásai (létszám, képzettség, tárgyi feltételek) 5](#_Toc500411766)

[4. Belső ellenőrzésre vonatkozó fejlesztési és képzési terv 5](#_Toc500411767)

[5. Belső kontrollrendszer általános értékelése 5](#_Toc500411768)

[*5.1.* *Kontrollkörnyezet* 6](#_Toc500411769)

[*5.2.* *Kockázatkezelési rendszer* 6](#_Toc500411770)

[*5.3.* *Kontrolltevékenységek* 7](#_Toc500411771)

[*5.4.* *Információs és kommunikációs rendszer* 7](#_Toc500411772)

[*5.5 Nyomon követés (monitoring)* 8](#_Toc500411773)

[6. Az ellenőrzés prioritási és az ellenőrzési gyakoriság 8](#_Toc500411774)

# Bevezető

A költségvetési szervek belső kontrollrendszeréről és belső ellenőrzésről szóló 370/2011. (XII.31.) Kormányrendelet (továbbiakban: Bkr.) értelmében az ellenőrzési munka megtervezéséhez a belső ellenőrzési vezető kockázatelemzés alapján stratégiai ellenőrzési tervet készít, melyet a költségvetési szerv vezetője hagy jóvá.

Szekszárd Megyei Jogú Város Polgármesteri Hivatala és Önkormányzata Stratégiai ellenőrzési terve 2022-2025. évre a Bkr. 30. §. (1) bekezdés alapján, az önkormányzati stratégiai célokkal összhangban, a következő négy évre szól. A belső ellenőrzés célja, hogy szilárd szakmai alapokon álló ellenőrzéseivel előmozdítsa a közpénzügyek átláthatóságát, a feladatellátás gazdaságos és hatékony ellátását.

1. **Hosszú távú célkitűzések, stratégiai célok**

A stratégiai ellenőrzési terv az elkövetkező évek ellenőrzéseire határoz meg főbb irányvonalakat, amelyek az éves ellenőrzési tervekben kerülnek feladatonként szétbontásra.

A belső ellenőrzés feladata, hogy független, bizonyosságot adó tevékenységével segítse a hivatal vezetését, továbbá az önkormányzat többségi tulajdonában álló gazdasági társaságok és az önkormányzat, önkormányzat társulásai fenntartásában lévő költségvetési szervek működésének hatékonyságát javítsa.

Az ellenőrzési területekre vonatkozó jövőbeni stratégiai célok, és az azt biztosító legfontosabb feladatok:

* a 2011. évi CLXXXIX. törvény Magyarország helyi önkormányzatairól szóló törvény által meghatározott kötelező és önként vállalt feladatok hatékony, gazdaságos, eredményes ellátásának elősegítése
* Polgármesteri Hivatal szervezeti egységei, az önkormányzat, a társulások és előbbiek fenntartásában működő intézmények gazdálkodásának szabályszerűsége, törvényessége, átláthatósága biztosított legyen, mind a tervezés, végrehajtás, vagyongazdálkodás során
* eredményes vagyongazdálkodás erősítése
* városüzemeltetési feladatok hatékony, színvonalas ellátásának elősegítése
* az önkormányzat, társulás fenntartásában lévő intézmények szabályozási környezetének, integritási kiépítettségének ellenőrzése, belső kontrollrendszer megerősítése
* az önkormányzati többségi tulajdonban lévő gazdasági társaságok tekintetében a tulajdonosi érdekek érvényesítésének ellenőrzése
* hatékony, szakszerű, vezetést segítő belső ellenőrzési tevékenység valósuljon meg
* az önkormányzat feladatellátásának minél szélesebb körét érintő belső ellenőrzés
* az önkormányzatok működését érintő jogszabályváltozások alkalmazásának ellenőrzése
* külső és belső ellenőrzések által feltárt hiányosságok megszüntetésére hozott intézkedések eredményességének, megvalósulásának ellenőrzése, nyomon követés
* a folyamatba épített és eseti vezetői ellenőrzési tevékenységet segítse a belső ellenőrzés

A stratégiai célok megvalósítását a külső és a belső környezetben található különböző tényezők befolyásolják. A megfelelő analízis segít a célok eléréséhez szükséges leghatékonyabb út megtalálásában. Az alábbi SWOT analízis szemlélteti a belső ellenőrzési rendszer erősségeit, gyengeségeit, lehetőségeit és a veszélyeit.

|  |  |
| --- | --- |
| ***Erősségek*** | ***Gyengeségek*** |
| - stabil szaktudás, munkabíró képesség  - elkötelezett belső ellenőr  - továbbképzési igény | - egyszemélyes belső ellenőrzés, kevés óraszám  - helyettesítés  - információáramlás gyengesége |
| ***Lehetőségek*** | ***Veszélyek*** |
| - szakmai továbbképzések  - szakfolyóiratok, szakkönyvek  - új ellenőrzési módszerek megjelenése  - informatikai fejlesztések | - növekvő leterheltség  - állandó jogszabály változások  - együttműködés esetleges hiánya |

1. **Kockázati tényezők**

A belső ellenőrzési tevékenység tervezésének kockázatelemzésen kell alapulni, a rendelkezésre álló kapacitást a legjelentősebb kockázatot jelentő területekre kell összpontosítani. Az egyes rendszerek kockázatelemzése a kockázati tényezők, és azok súlya alapján történt. A kockázatok elemzéséhez és értékeléséhez 11 kockázati tényező került meghatározásra, amely hatással van a rendszer működésére:

- belső kontrollok eredményessége

- átszervezés, változás

- a rendszer komplexitása

- kölcsönhatás más rendszerekkel

- bevétel és költségszint

- külső szervezetek által gyakorolt befolyás

- előző ellenőrzés óta eltelt idő

- vezetőség aggályai

- pénzügyi, gazdasági kockázat

- szabályozottság (külső szabályozottság, belső szabályozottság és azok összetettsége)

- humán erőforrás (képzettség, tapasztaltság)

- erőforrások megléte

A kockázati tényezők hatása lehet, magas (3), közepes (2) és alacsony (1), az adott kockázati tényezőhöz rendelt súly pedig 1-6-ig terjedhet.

Jövőbeni cél a nagyobb kockázatú területek ellenőrzése:

* A jogszabályoknak, belső szabályzatoknak való megfelelés, gazdaságosság, eredményesség és hatékonyság vizsgálata mind a Hivatal szervezeti egységei, mind az intézmények és önkormányzati többségi tulajdonban lévő gazdasági társaságok tekintetében
* Működést érintő jogszabályváltozások alkalmazásának folyamatos ellenőrzése
* Költségvetés tervezésének, módosításának, végrehajtásának ellenőrzése
* Vagyongazdálkodás ellenőrzése
* Intézmények szabályozási környezetének, integritási kiépítettségének, belső kontrollrendszerének ellenőrzése
* utóellenőrzések

# A belső ellenőrzés erőforrásai (létszám, képzettség, tárgyi feltételek)

A belső ellenőrzési feladatokat Szekszárd Megyei Jogú Város Polgármesteri Hivatalánál megbízási szerződés keretében 1 fő látja el a biztonságos, zavartalan feladatellátás érdekében. A belső ellenőr szakmai képesítése és gyakorlata megfelel az elvárásoknak és a szakmai előírásoknak. A jogszabályokban meghatározott engedéllyel és regisztrációval rendelkezik a belső ellenőr, nyilvántartásba vétele megtörtént. A mindennapi tevékenység ellátásához szükséges informatikai, tárgyi feltételek (laptop, hozzárés belső hálózathoz, iktatórendszerez) a belső ellenőrzés számára rendelkezésre állnak.

1. **Belső ellenőrzésre vonatkozó fejlesztési és képzési terv**

A belső ellenőrzés célja a jogszabályokban, szabályzatokban előírtaknak való megfelelés. Ennek érdekében nagy hangsúlyt kell fektetni az ellenőrzések előkészítésére, az egységes eljárások kialakítására. A feladat elvégzéséhez szükséges a folyamatos továbbképzés, a jogszabályok és a változások ismerete. Az ÁBPE I. kötelező továbbképzési kötelezettségének a belső ellenőr eleget tett, a két évente esedékes kötelező ÁBPE II. továbbképzés követelményeit is teljesíti/teljesítette.

A belső ellenőrzési tevékenység közszolgálati jogviszonyban történő ellátása esetén az egyéni képzési terv alapján a Hivatal gondoskodik a belső ellenőr szakmai képzéséről, külső szolgáltató esetén a belső ellenőr maga tesz eleget a szakmai képzési kötelezettségének az egyéni képzési terv alapján.

# Belső kontrollrendszer általános értékelése

A 2011. CXCV. az államháztartásról szóló törvény 69. §. alapján a belső kontrollrendszer a kockázatok kezelése és tárgyilagos bizonyosság megszerzése érdekében kialakított folyamatrendszer. Létrehozásáért, működtetéséért és fejlesztéséért a költségvetési szerv vezetője felelős.

A belső kontrollrendszer öt eleme:

* kontrollkörnyezet
* integrált kockázatkezelési rendszer
* kontrolltevékenység
* információs és kommunikációs rendszer
* nyomon követési rendszer

## ***Kontrollkörnyezet***

A költségvetési szerv vezetője olyan kontrollkörnyezetet alakít ki, amelyben:

* világos a szervezeti struktúra,
* egyértelműek a felelősségi, hatásköri viszonyok és feladatok,
* meghatározottak az etikai elvárások a szervezet minden szintjén,
* átlátható a humánerőforrás-kezelés

A szervezeti felépítés meghatározott, feladatai, célrendszere, a főbb folyamatok szabályozottak (Szervezeti és Működési Szabályzat, Jegyzői és Polgármesteri Utasítások, együttműködési megállapodások, munkaköri leírások). A kiadott szabályzatokkal, a kialakított folyamatok működtetésével biztosított a rendelkezésre álló források szabályszerű, szabályozott, gazdaságos, hatékony és eredményes felhasználása. A feladatellátáshoz szükséges emberi erőforrás rendelkezésre áll.

## ***Kockázatkezelési rendszer***

A költségvetési szerv vezetője köteles kockázatkezelési rendszert működtetni, melynek során fel kell mérni és meg kell állapítani a költségvetési szerv tevékenységében, gazdálkodásában rejlő kockázatokat. A kockázatkezelés a Vezetés gyakorlati eszköze, a tervezés és döntéshozatal, a végrehajtás alapvető része, a szervezet feladatellátását támogató belső folyamat.

A kockázatkezelés szabályai meghatározásra kerültek, kockázatkezelési szabályzat és ellenőrzési nyomvonal (részben) készült Szekszárd Megyei Jogú Város Polgármesteri Hivatala tekintetében, de szükséges a kockázatkezelési rendszert fejleszteni és a fenntartásában lévő intézmények esetében is szükséges alkalmazni. Az ellenőrzési nyomvonalak teljeskörű elkészítése is elengedhetetlen a megfelelő, szabályszerű működés érdekében.

## ***Kontrolltevékenységek***

A kontrolltevékenység részeként minden tevékenységre vonatkozóan biztosítani kell a szervezeti célok elérését veszélyeztető kockázatok csökkentésére irányuló kontrollok kiépítését, különösen az alábbiak vonatkozásában:

* a döntések dokumentumainak elkészítése
* a döntések célszerűségi, gazdaságossági, hatékonysági és eredményességi szempontú megalapozottsága,
* a döntések szabályszerűségi szempontból történő jóváhagyása, illetve ellenjegyzése,
* a gazdasági események elszámolása (a hatályos jogszabályoknak megfelelő könyvvezetés és beszámolás)

A Polgármesteri Hivatal és intézményei tekintetében a kötelezettségvállalás, ellenjegyzés, szakmai teljesítésigazolás, érvényesítés, utalványozás és pénzügyi teljesítés rendje, az iratkezelés szabályai; a támogatások rendje, a folyamatba épített előzetes, utólagos és vezetői ellenőrzés rendszere kialakításra került. A kialakított rendszereket szükséges folyamatosan felülvizsgálni, a jogszabályi változásoknak megfelelően alakítani.

## ***Információs és kommunikációs rendszer***

A költségvetési szerv vezetője köteles olyan rendszereket kialakítani és működtetni, melyek biztosítják, hogy a megfelelő információk a megfelelő időben eljussanak az illetékes szervezethez, szervezeti egységhez, illetve személyhez.

A belső információs és kommunikációs rendszer biztosítja, hogy a munkatársak megismerjék a vezetés által kitűzött célokat, a megvalósításukhoz szükséges előírásokat, követelményeket és feltételeket, e téren szükséges a Hivatal és intézményei közti információs és kommunikációs

rendszer fejlesztése, az információáramlás, kommunikáció rendjének szabályozása, annak érdekében, hogy a határidők és módok világosan meg legyenek határozva.

## ***5.5 Nyomon követés (monitoring)***

A költségvetési szerv vezetője köteles olyan monitoring rendszert működtetni, mely lehetővé teszi a szervezet tevékenységének, a célok megvalósításának nyomon követését. A költségvetési szerv monitoring rendszere az operatív tevékenységek keretében megvalósuló folyamatos és eseti nyomon követésből, valamint az operatív tevékenységektől függetlenül működő belső ellenőrzésből áll.

A belső kontrollrendszer keretén belül működő belső ellenőrzés független, tárgyilagos bizonyosságot adó és tanácsadó tevékenység, amelynek célja, hogy az ellenőrzött szervezet működését fejlessze és eredményességét növelje.

1. **Az ellenőrzés prioritási és az ellenőrzési gyakoriság**

A költségvetési szerv ellenőrzésekor vizsgálandó területek meghatározásánál a vonatkozó jogszabályi előírásokon felül figyelembe kell venni a szervezet struktúrájában vagy tevékenységében beálló változásokat is.

Elsődleges szempont az ellenőrzés működtetését illetően, hogy biztosítsa az önkormányzat, a Hivatal, illetve az intézmények rendelkezésére álló források szabályszerű, szabályozott, gazdaságos, hatékony és eredményes felhasználását.

Az éves tervek összeállítása során a belső ellenőrzés figyelembe veszi az előző év vizsgálatainak főbb megállapításait, az ellenőrzés alá még nem vont területeket. Az ellenőrzések kiválasztása során a belső ellenőrzés figyelembe veszi a kockázatelemzés eredményeit. Az éves tervben rögzített ellenőrzések végrehajtásán túl sor kerülhet soron kívüli vizsgálatok végrehajtására is.

Szekszárd, 2021. november 30.

Gulyás Rita

Belső ellenőr