**Iktatószám: IV/7-3/2021**

[](http://www.google.hu/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwiOnIjZhvDXAhUECBoKHXQRD2wQjRwIBw&url=http://survive.hu/?clients%3Dszekszard-megyei-jogu-varos-onkormanyzata&psig=AOvVaw3Z3q3HwgjG8_uwyxUeCcKf&ust=1512466437116661)

**Szekszárd Megyei Jogú Város**

**Polgármesteri Hivatala**

**és**

**Önkormányzat**

**2022. évi**

**Ellenőrzési Terv**

|  |  |  |
| --- | --- | --- |
| Jóváhagyta a 370/2011. (XII.31.) Korm. rendelet 32. §. (4) bekezdés alapján: | Jóváhagyta a 370/2011. (XII.31.) Korm. rendelet 29. §. (1) bekezdés alapján: | |
| Képviselő-testület határozat száma | Név | Aláírás |
|  | dr. Gábor Ferenc  jegyző |  |

Tartalomjegyzék

[Bevezető 2](#_Toc500318296)

[1. Belső ellenőrzés rendelkezésére álló erőforrások 3](#_Toc500318297)

[2. Kockázati tényezők értékelése 4](#_Toc500318298)

[3. 2022. évi tervezett ellenőrzések 5](#_Toc500318299)

[1. számú melléklet 10](#_Toc500318300)

[2. számú melléklet 11](#_Toc500318301)

[3. számú melléklet 12](#_Toc500318302)

# Bevezető

A költségvetési szervek belső kontrollrendszeréről és belső ellenőrzéséről szóló 370/2011. Kormányrendelet értelmében a költségvetési szerv vezetője a belső ellenőrzési tevékenységet szervezeti egység létrehozásával biztosítja, amely közvetlenül a költségvetési szerv vezetőjének alárendelve végzi a munkáját. Ha a belső ellenőrzési szervezeti egység kialakítása a költségvetési szerv számára a költségvetési szerv tevékenységének jellege, mérete és összetétele alapján aránytalan terhet jelent, és a belső ellenőrzési feladatok ellátását nem befolyásolja hátrányosan, egy fő belső ellenőr is elláthatja. A helyi önkormányzat, a helyi nemzetiségi önkormányzat, az önkormányzatok társulása, és az irányításuk alá tartozó költségvetési szervek belső ellenőrzési feladatait a képviselő-testület, illetve a társulási tanács döntése alapján elláthatja központilag egy, kijelölt költségvetési szerv belső ellenőrzési szervezeti egysége is. A belső ellenőrzési tevékenység ellátása részben vagy egészben - az e rendeletben meghatározott feltételekkel - külső szolgáltató bevonásával is biztosítható.

A 370/2011. Kormányrendelet 29. §. alapján a belső ellenőrzési vezető kockázatelemzés alapján - az államháztartásért felelős miniszter által közzétett módszertani útmutató figyelembevételével - stratégiai ellenőrzési tervet és éves ellenőrzési tervet készít, amelyeket a költségvetési szerv vezetője hagy jóvá.

Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia. Az elvégzett kockázatelemzés során magas kockázatúnak minősített területekre az éves ellenőrzési terv készítése során kiemelt figyelmet kell fordítani, és a lehető legrövidebb időn belül ellenőrizni kell.

Az éves ellenőrzési terv tartalmazza:

1. az ellenőrzési tervet megalapozó elemzések és a kockázatelemzés eredményének összefoglaló bemutatását;
2. a tervezett ellenőrzések tárgyát;
3. az ellenőrzések célját;
4. az ellenőrizendő időszakot;
5. a rendelkezésre álló és a szükséges ellenőrzési kapacitás meghatározását;
6. az ellenőrzések típusát;
7. az ellenőrzések tervezett ütemezését;
8. az ellenőrzött szerv, illetve szervezeti egységek megnevezését;
9. a tanácsadó tevékenységre tervezett kapacitást;
10. a soron kívüli ellenőrzésekre tervezett kapacitást;
11. a képzésekre tervezett kapacitást;
12. **Belső ellenőrzés rendelkezésére álló erőforrások**

A 370/2011. Kormányrendelet értelmében a belső ellenőrzés független, tárgyilagos bizonyosságot adó és tanácsadó tevékenység.

A belső ellenőrzési feladatokat Szekszárd Megyei Jogú Város Polgármesteri Hivatalánál, megbízási szerződés keretében alkalmazott, függetlenített belső ellenőr látja el. A belső ellenőrzést végző személy tevékenységét a költségvetési szerv vezetőjének alárendelve végzi, jelentéseit közvetlenül a szerv vezetője részére küldi meg.

A belső ellenőr rendelkezik az Áht. 70. §. (4) bekezdésben előírt engedéllyel és szerepel az Áht. 70. §. (5) bekezdése szerinti államháztartásért felelős miniszter által vezetett nyilvántartásban.

A 2022. évi belső ellenőri erőforrások tervezését az 1. számú melléklet tartalmazza. A 2022. évi belső ellenőrzés feladatainak elvégzésére rendelkezésre álló nettó belső ellenőri kapacitás 700 óra, külső kapacitás bevonása nem került tervezésre. A tervezett ellenőrzésekre fordítható órák száma a nettó kapacitás 71,4%-ában került meghatározásra, ami 500 órát jelent. A belső ellenőrzés jogszabályokon alapuló egyéb feladatainak ellátására a nettó ellenőri kapacitás 5,7%-a, 40 óra került megállapításra. Ezen tevékenység kapacitásigényében szerepelnek:

* éves terv összeállítása kockázatelemzés alapján, szükség esetén a stratégiai terv felülvizsgálata,
  + éves ellenőrzési jelentés elkészítése,
* a belső ellenőrzési kézikönyv szükség szerinti felülvizsgálata,
* belső ellenőrzések nyilvántartása
* intézkedések nyomon követése,

Egyéb soron kívüli ellenőrzésre fordítható 100 óra, mely a nettó kapacitás 14,3%-a az elmúlt év tapasztalatai alapján.

Szekszárd Megyei Jogú Város Önkormányzata és Szálka Község Önkormányzata közös önkormányzati hivatalt hozott létre, melynek hivatalos elnevezése Szekszárd Megyei Jogú Város Polgármesteri Hivatala, a közös önkormányzati hivatalnak pedig kirendeltsége működik Szálka Községben. Ennek megfelelően 2022. évben SZMJV Polgármesteri Hivatal belső ellenőrzése látja el Szálka Község Önkormányzatánál a belső ellenőrzési feladatokat. Szálka Község Önkormányzatánál belső ellenőrzési tevékenységre tervezett idő 60 óra, a nettó ellenőri kapacitás 8,6%-a.

1. **Kockázati tényezők értékelése**

A 2022. évi ellenőrzési terv a Belső Ellenőrzési Kézikönyv kockázatelemzési modellje alapján készített elemzés eredményeire alapozva készült. A tervezés során figyelembevételre kerültek a vezetői elvárások. A vezetői elvárások információ gyűjtés keretében és szóbeli megbeszélések alapján fogalmazódtak meg.

A kockázatelemzés során felmérésre és megállapításra kerültek az Önkormányzat, az Önkormányzat Társulásai, és az általuk irányított költségvetési szervek, az Önkormányzat többségi tulajdonában lévő gazdasági társaságok, a Polgármesteri Hivatal szervezeti egységei és a helyi nemzetiségi önkormányzatok tevékenységében, gazdálkodásában rejlő kockázatok.

Az egyes rendszerek kockázatelemzése a kockázati tényezők, és azok súlya alapján történt. Az elemzés során 11 tényező került meghatározásra, amely hatással van a rendszer működésére.

A tervezés során figyelembevételre kerültek a stratégiai ellenőrzési tervben megfogalmazott stratégiai célok, és az azok megvalósulását elősegítő ellenőrzések, melyek a következők:

* a 2011. évi CLXXXIX. törvény Magyarország helyi önkormányzatairól szóló törvény által meghatározott kötelező és önként vállalt feladatok hatékony, gazdaságos, eredményes ellátásának elősegítése
* Polgármesteri Hivatal szervezeti egységei, az önkormányzat, a társulások és előbbiek fenntartásában működő intézmények gazdálkodásának szabályszerűsége, törvényessége, átláthatósága biztosított legyen, mind a tervezés, végrehajtás, vagyongazdálkodás során
* eredményes vagyongazdálkodás erősítése
* városüzemeltetési feladatok hatékony, színvonalas ellátásának elősegítése
* az önkormányzat, társulás fenntartásában lévő intézmények szabályozási környezetének, integritási kiépítettségének ellenőrzése, belső kontrollrendszer megerősítése
* az önkormányzati többségi tulajdonban lévő gazdasági társaságok tekintetében a tulajdonosi érdekek érvényesítésének ellenőrzése
* hatékony, szakszerű, vezetést segítő belső ellenőrzési tevékenység valósuljon meg
* az önkormányzat feladatellátásának minél szélesebb körét érintő belső ellenőrzés
* az önkormányzatok működését érintő jogszabályváltozások alkalmazásának ellenőrzése
* külső és belső ellenőrzések által feltárt hiányosságok megszüntetésére hozott intézkedések eredményességének, megvalósulásának ellenőrzése, nyomon követés
* a folyamatba épített és eseti vezetői ellenőrzési tevékenységet segítse a belső ellenőrzés

Az ellenőrzési tevékenység tervezése során, a vezetés elvárásával összhangban 2022. évben nagy hangsúlyt fektetünk az önkormányzat intézményeinek ellenőrzésére. Magyarországon az intézmény-centrikus közfeladat-ellátás jellemző, ezért alapvető követelmény, hogy az intézmények gazdálkodása, működése szabályszerű és átlátható legyen.

# 2022. évi tervezett ellenőrzések

A kockázatelemzések eredményeit, a vezetői ajánlásokat és a stratégiai célokat figyelembe véve az önkormányzat, társulás intézményeinél, az önkormányzati tulajdonban lévő gazdasági társaságoknál és a Polgármesteri Hivatal szervezeti egységeinél is szükséges vizsgálatot végezni.

**Hivatal, Önkormányzat**

|  |  |
| --- | --- |
| **Ellenőrzött szerv** | **SZMJV Polgármesteri Hivatal** |
| **Ellenőrzés tárgya** | Pályázatok alapján juttatott személyi juttatások könyvelés (témaszám szerinti bontás) |
| **Ellenőrzés célja** | SZMJV Polgármesteri Hivatalánál pályázatok keretein belül adott személyi juttatások számfejtése, főkönyvi könyvelése megfelelő témaszámon kerül e rögzítésre. |
| **Ellenőrizendő időszak** | 2021. év |
| **Az ellenőrzés típusa** | Szabályszerűségi ellenőrzés |
| **Azonosított kockázati tényezők** | Szabályszerűségi kockázatok |
| **Időszükséglet** | 80 óra |
| **Az ellenőrzés tervezett ütemezése** | 2022.II. negyedév |
|  |  |
| **Ellenőrzött szerv** | **SZMJV Polgármesteri Hivatal Igazgatási Osztály** |
| **Ellenőrzés tárgya** | Ipari és kereskedelmi tevékenységek bejelentésének, változásbejelentésének, megszűntetésének, a kapcsolódó eljárásnak az ellenőrzése |
| **Ellenőrzés célja** | A beérkező bejelentések, változásbejelentések, megszűntetések kezelése, ügyintézése a jogszabályi előírásoknak megfelelően történik e |
| **Ellenőrizendő időszak** | 2021. év |
| **Az ellenőrzés típusa** | Szabályszerűségi ellenőrzés |
| **Azonosított kockázati tényezők** | Nem jogszabályi előírásoknak megfelelő eljárásból eredő kockázatok |
| **Időszükséglet** | 70 óra |
| **Az ellenőrzés tervezett ütemezése** | 2022.IV. negyedév |
|  |  |
| **Ellenőrzött szerv** | **SZMJV Polgármesteri Hivatal** |
| **Ellenőrzés tárgya** | Intézményi gazdasági ügyintézők munkaköri leírásainak, munkaköri feladataik ellátásának ellenőrzése óvodáknál |
| **Ellenőrzés célja** | A munkaköri leírások összhangban vannak e egymással, a munkaköri feladatok ellátása azonos módon történik e |
| **Ellenőrizendő időszak** | 2021-2022. év |
| **Az ellenőrzés típusa** | Szabályszerűségi ellenőrzés |
| **Azonosított kockázati tényezők** | Azonos munkaköri feladatok különböző ellátási módjából eredő kockázatok |
| **Időszükséglet** | 80 óra |
| **Az ellenőrzés tervezett ütemezése** | 2022.I. negyedév |
|  |  |
| **Ellenőrzött szerv** | **SZMJV Önkormányzata** |
| **Ellenőrzés tárgya** | 2022. évi országgyűlési képviselők választásával kapcsolatos költségek elszámolásának ellenőrzése |
| **Ellenőrzés célja** | A 2022. évi országgyűlési képviselők választására biztosított források felhasználása a jogszabályi előírásokkal összhangban történt e |
| **Ellenőrizendő időszak** | 2022. év |
| **Az ellenőrzés típusa** | Pénzügyi, szabályszerűségi ellenőrzés |
| **Azonosított kockázati tényezők** | Pénzügyi, szabályszerűségi kockázatok |
| **Időszükséglet** | Külön megbízási szerződés alapján (60 óra) |
| **Az ellenőrzés tervezett ütemezése** | 2022.II. negyedév |
| **Nemzetiségi Önkormányzat** |  |
| **Ellenőrzött szerv** | **Nemzetiségi Önkormányzat (Német vagy Roma)** |
| **Ellenőrzés tárgya** | Nemzetiségi Önkormányzatok gazdálkodásának ellenőrzése |
| **Ellenőrzés célja** | A nemzetiségi önkormányzatok gazdálkodása a jogszabályoknak, szabályzatoknak megfelelően működik e |
| **Ellenőrizendő időszak** | 2021. év |
| **Az ellenőrzés típusa** | Pénzügyi, szabályszerűségi ellenőrzés |
| **Azonosított kockázati tényezők** | Nem jogszabály szerinti gazdálkodásból eredő kockázatok |
| **Időszükséglet** | 80 óra |
| **Az ellenőrzés tervezett ütemezése** | 2022.I. negyedév |
| **Intézmények** |  |
| **Ellenőrzött szerv** | **Gyermeklánc Óvoda** |
| **Ellenőrzés tárgya** | Ingyenes gyermekétkeztetés dokumentumainak ellenőrzése |
| **Ellenőrzés célja** | Ingyenes gyermekétkeztetés biztosításához szükséges dokumentumok rendelkezésre állnak e |
| **Ellenőrizendő időszak** | 2021-2022. év |
| **Az ellenőrzés típusa** | Szabályszerűségi ellenőrzés |
| **Azonosított kockázati tényezők** | Szabályszerűségi kockázatok |
| **Időszükséglet** | 70 óra |
| **Az ellenőrzés tervezett ütemezése** | 2022.III. né. |
|  |  |
| **Ellenőrzött szerv** | **Szociális Központ** |
| **Ellenőrzés tárgya** | ÁSZ ellenőrzés „Az önkormányzati intézmények ellenőrzése” című jelentés megállapításainak utóellenőrzése |
| **Ellenőrzés célja** | A hiányosságok megszűntetésére irányuló intézkedések végrehajtása megtörtént e, jelentés elküldése ÁSZ felé |
| **Ellenőrizendő időszak** | 2021-2022. év |
| **Az ellenőrzés típusa** | Szabályszerűségi ellenőrzés |
| **Azonosított kockázati tényezők** | Nem megfelelő végrehajtásból eredő kockázatok |
| **Időszükséglet** | 40 óra |
| **Az ellenőrzés tervezett ütemezése** | 2022.III. né. |
|  |  |
| **Ellenőrzött szerv** | **Egészségügyi Gondnokság** |
| **Ellenőrzés tárgya** | ÁSZ ellenőrzés „Az önkormányzati intézmények ellenőrzése” című jelentés megállapításainak utóellenőrzése |
| **Ellenőrzés célja** | A hiányosságok megszűntetésére irányuló intézkedések végrehajtása megtörtént e, jelentés elküldése ÁSZ felé |
| **Ellenőrizendő időszak** | 2021-2022. év |
| **Az ellenőrzés típusa** | Szabályszerűségi ellenőrzés |
| **Azonosított kockázati tényezők** | Nem megfelelő végrehajtásból eredő kockázatok |
| **Időszükséglet** | 40 óra |
| **Az ellenőrzés tervezett ütemezése** | 2022.IV. né. |
|  |  |
| **Ellenőrzött szerv** | **2. számú óvoda-bölcsőde** |
| **Ellenőrzés tárgya** | ÁSZ ellenőrzés „Az önkormányzati intézmények ellenőrzése” című jelentés megállapításainak utóellenőrzése |
| **Ellenőrzés célja** | A hiányosságok megszűntetésére irányuló intézkedések végrehajtása megtörtént e, jelentés elküldése ÁSZ felé |
| **Ellenőrizendő időszak** | 2021-2022. év |
| **Az ellenőrzés típusa** | Szabályszerűségi ellenőrzés |
| **Azonosított kockázati tényezők** | Nem megfelelő végrehajtásból eredő kockázatok |
| **Időszükséglet** | 40 óra |
| **Az ellenőrzés tervezett ütemezése** | 2022.IV. né. |
|  |  |

**Közös Önkormányzati Hivatal Kirendeltség**

|  |  |
| --- | --- |
| **Ellenőrzött szerv** | **Szálka Község Önkormányzata** |
| **Ellenőrzés tárgya** | Házipénztár kezelésének ellenőrzése |
| **Ellenőrzés célja** | Pénzkezelési, bizonylati szabályzatban előírtak betartásának ellenőrzése |
| **Ellenőrizendő időszak** | 2021-2022. év |
| **Az ellenőrzés típusa** | Pénzügyi ellenőrzés |
| **Azonosított kockázati tényezők** | Nem megfelelő pénzkezelésből eredő kockázat |
| **Időszükséglet** | 60 óra |
| **Az ellenőrzés tervezett ütemezése** | 2022.II. negyedév |

Szekszárd, 2021. november 30.

Gulyás Rita

Belső ellenőr

# számú melléklet

|  |  |  |  |  |
| --- | --- | --- | --- | --- |
| **Szekszárd Megyei Jogú Város Polgármesteri Hivatal** | | | | |
| **Az ellenőrzési terv végrehajtásához szükséges kapacitás megállapítása** | | | | |
| **Időszak: 2022.01.01 - 2022.12.31** | | | | |
|  |  | **Munkaidőmérleg, belső ellenőrzési kapacitás** | | |
| **sorszám** | **Megnevezés** | **Átlagos munkaórák száma/fő** | **Létszám** | **Ellenőri órák száma összesen (Átlagos órák száma × létszám)** |
| 1 | Naptári napok száma | 700 | 1 | 700 |
| 2 | Kieső órák száma (pihenő és ünnepnapok) | 0 |  |  |
| 3 | Fizetett ünnep | 0 |  |  |
| 4 | Fizetett szabadság | 0 |  |  |
| I | Munkórák száma | 700 | 1 | 700 |
| 5 | Átlagos betegszabadság munkaóra | 0 |  |  |
| II | Nettó kapacitás | 700 | 1 | 700 |
| 6 | Tervezett ellenőrzések végrehajtása | 500 |  | 500 |
| 7 | Egyéb soron kívüli ellenőrzés (nettó kapacitás 14%) | 100 |  | 100 |
| 8 | Továbbképzés | 0 |  | 0 |
| 9 | Közös önkormányzati Hivatal kirendeltség, Szálka Község Önkormányzatának belső ellenőrzése | 60 |  |  |
| 10 | Tanácsadói tevékenység nettó kapacitás | 0 |  | 0 |
| 11 | Egyéb adminisztrációs tevékenység : 2021. évi belső ellenőrzési beszámoló elkészítése 10 óra, 2023. évi belső ellenőrzési terv összeállítása 10 óra, egyéb belső ellenőrzési vezetői feladatok (belső ellenőrzések nyilvántartása 6 óra, belső ellenőrzési jegyzőkönyvek kontrollja, egyeztetések 10 óra) | 40 |  | 40 |
| III | éves ellenőri tevékenység kapacitás felhasználása | 700 | 1 | 700 |
| 12 | Tartalékidő | 0 |  | 0 |
| 13 | Külső szakértő igénybevétele (speciális szakértelem igénye esetén) | 0 |  | 0 |
| 14 | Ideiglenes kapacitás kiegészítés (külső szolgáltató által) | 0 |  | 0 |
| IV | Mindösszesen | 700 | 1 | 700 |

# 

# számú melléklet

**EGYÉNI KÉPZÉSI TERV**

belső ellenőr részére

|  |  |  |
| --- | --- | --- |
| **Egyeztetett képzési terv, egyéni fejlődést támogató tevékenységek** | **Napok száma** | **Esedékesség** |
| Belső ellenőrök szakmai továbbképzése | 2 nap | 2022.01.01 - 12.31. |
| ÁBPE II. belső ellenőri kötelező továbbképzés | 1 nap | 2022.01.01 - 12.31. |
|  |  |  |
| Összesen | 3 nap |  |

# melléklet

